stanford-oval/wikipedia huggingface dataset:
Tiaisten Tielampi (itäinen)

| Tiaisten Tielampi |
| --- | --- |
Valtiot:  Suomi
Maakunnat:  Keski-Pohjanmaa
Kunnat:  Perho
Koordinaatit:  63°16′52″N, 24°44′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Isojoen–Jääjoen valuma-alue (14.45)
Laskuoja:  oja Särkiseen 
Järvinumero:  14.456.1.002
Mittaustietoja
Pinnankorkeus:  181,1 m  
Pituus:  200 m  
Leveys:  200 m  
Rantaviiva:  0,566 km  
Pinta-ala:  2,145 ha  
Saaria:  ei saaria 
 fiTiaisten Tielampi 
Tiaisten Tielampi  on Keski-Pohjanmaalla Perhossa  Salamajärven lähellä sijaitseva lampi.
Maantietoa

Lampi on 200 metriä pitkä, 200 metriä leveä, ja sen pinta-ala on 2,1 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Isojoen–Jääjoen valuma-alueella (14.45), jonka Koirajoen valuma-alueeseen (14.456) se kuuluu. Lammen vedenpinnan korkeus on 181,1 metriä mpy.
Jelena Stasova

Jelena Stasova 1920-luvulla.
Jelena Dmitrijevna Stasova (ven. Елена Дмитриевна Стасова; 15. lokakuuta (J: 3. lokakuuta) 1873 Pietari, Venäjän keisarikunta – 31. joulukuuta 1966 Moskova, Neuvostoliitto) oli venäläinen bolševikki ja neuvostoliittolainen poliitikko. Hän toimi Kansainvälisen puna-avun (MOPR) puheenjohtajana vuosina 1927–1938. Stasova oli vuonna 1919 ensimmäinen nainen Neuvostoliiton kommunistisen puolueen politbyroon jäsenenä.
Suku

Stasovan isä Dmitri Stasov (1828–1918) oli liberaali asianajaja, joka oli töissä senaatissa. Stasovan äiti Poliksena Stasova oli tunnettu feministi, kuten myös hänen tätinsä Nadežda Stasova. Dmitri Stasov toimi niin airuena tsaari Aleksanteri II:n kruunajaisissa kuin tämän salamurhaa yrittäneen vallankumouksellisen narodnikki Dmitri Karakozovin puolustusasianajajana. Jelenan isoisä toimi Aleksanteri I:n ja Nikolai I:n arkkitehtinä. Jelenan setä oli taidekriitikko Vladimir Stasov.
Elämänvaiheet

Stasova sai tuohon aikaan tytölle harvinaisen laadukkaan koulutuksen. Hän tempautui mukaan vallankumoukselliseen sosialistiseen liikkeeseen toimiessaan 1890-luvulla köyhien opettajana. Stasova liittyi Venäjän sosiaalidemokraattiseen työväenpuolueeseen sen perustamisvuonna 1898. Hän erikoistui maanalaiseen järjestötoimintaan ja liittyi puolueen hajaannuksessa bolševikkeihin. Hän onnistui jatkamaan maanalaista työtä Venäjällä yhtäjaksoisesti viisi vuotta jäämättä kiinni. Stasova oli maanpaossa Genevessä Sveitsissä vuosina 1905–1906 ja toimi Tiflisissä Georgiassa vuosina 1907–1912. Vuoden 1912 Prahan puoluekokouksessa hänet hyväksyttiin bolševikkien keskuskomitean ehdokasjäseneksi. Jouduttuaan pidätetyksi hän oli vuosina 1913–1916 karkotettuna Siperiaan.
Stasova palasi puoluetyöhön vuoden 1917 helmikuun vallankumouksen jälkeen. Hän oli vuodesta 1917 bolševikkipuolueen keskuskomitean sihteerinä ja vuosina 1918–1920 sen jäsenenä. Hän toimi koko puolueen puoluesihteerinä Jakov Sverdlovin kuoleman jälkeen maaliskuusta marraskuuhun 1919. Tässä yhteydessä Stasova oli myös politbyroon tilapäisenä jäsenenä heinäkuusta syyskuuhun 1919. Vuosina 1918–1919 hän työskenteli myös Pietarin Tšekassa, jossa hän vastusti väkivaltaista terroria ja järjesti vapautetuiksi joitain pidätettyjä, kuten kirjallisuuskriitikko Viktor Šklovskin. Stasova erosi keskuskomitean sihteerin tehtävästä maaliskuussa 1920, koska katsoi muun puoluejohdon juonittelevan häntä vastaan, eikä enää sen jälkeen päässyt merkittäviin asemiin puoluejohdossa.
Vuosina 1921–1926 Stasova työskenteli Kominternin tehtävissä Saksassa. Palattuaan Neuvostoliittoon hän johti vuosina 1927–1938 Kansainvälistä puna-apua MOPR:ia, joka välitti taloudellista tukea ja oikeusapua eri maiden vangituille kommunisteille. Vuosina 1938–1946 Stasova toimitti Internatsionalnaja literatura -lehteä, joka julkaisi ulkomaisten kirjailijoiden tekstejä fasisminvastaisen yhteistyön hengessä.
Stasova selvisi Stalinin vainoista. Vuonna 1936 häntä syytettiin trotskilaiseksi ja Josif Stalin sanoi, että hänet saatettaisiin pidättää, mutta jostain syystä niin ei tehty. Jäätyään eläkkeelle vuonna 1946 Stasova vangittiin kahdeksaksi kuukaudeksi. 1950-luvun destalinisaation aikana hän puhui näkyvästi vainojen uhrien avustamisen ja rehabilitaation puolesta. Hän muun muassa allekirjoitti vuonna 1961 puoluekokoukselle suunnatun adressin, jossa vaadittiin Nikolai Buharinin postuumia rehabilitointia. Viimeisinä vuosinaan Stasova nautti arvonantoa yhtenä viimeisistä ”vanhoista bolševikeista”. Hän sai sosialistisen työn sankarin kunniamerkin vuonna 1960. Kuoltuaan 93-vuotiaana vuonna 1966 hänet haudattiin Kremlin muuriin.
Aiheesta muualla

Kuvia tai muita tiedostoja aiheesta Jelena Stasova Wikimedia Commonsissa
Stasova vuonna 1973 julkaistussa neuvostoliittolaisessa postimerkissä.
Jessheim

| Jessheim |
| --- | --- |
 Jessheimin keskuskatu Storgata
 Jessheim
 Koordinaatit: 60°09′00″N, 11°11′00″E 
Valtio:  Norja
Lääni:  Akershus
Kunta:  Ullensaker
Pinta-ala:  
 – Kokonaispinta-ala:  6,75 km²
Väkiluku (2013):  15 367
 – Väestötiheys:  2 277 as./km²
 
 www.jessheimdagene.no 
Infobox OKVirheellinen NIMI-arvo: 
Storgata 7 Jessheimin pääkadulla.
Kaupungintalo Herredshuset valmistui 1901, ja kunnallishallinto toimi rakennuksessa vuoteen 1967
Jessheim on taajama Ullensakerin kunnassa Akershusin läänissä Etelä-Norjassa. Jessheim on kuntansa hallinnollinen keskus. Taajaman asukasluku oli 15 367 vuonna 2013. Vuonna 2006 väestöä oli 13 038 ja vuonna 1998 6 400. Tämä tarkoittaa 103 % väestönkasvua. Se johtui osittain Oslon kansainvälisen lentokentän siirtämisestä Gardermoenin lähisaarille, minkä vuoksi ihmisiä tulvi työskentelemään lentokentälle ja sen palveluihin.
Jessheim on kaupankäynnin ja alueellisten palvelujen keskus Ylä-Romerikessa. Alueella on teollisuutta kuten betonitehdas, joka hyödyntää paikallisia hiekka- ja soravaroja alalla, ja lisäksi on puutuotteiden valmistaja. Keskustassa sijaitseva Jessheim Storsenter on kaupungin suurin ostoskeskus. Kulttuurikeskus Ullensaker Kulturhusissa on kirjasto ja elokuvateatteri. Jessheim on kunnan koulutuskeskus, ja kaupungissa on Jessheim Videregående Skole sekä Romerike Folkehøgskole. Alueellinen sanomalehti Romerikes Blad pitää toimistoaan kaupungissa.
Kaupungista länteen sijaitsee on vanha kuninkaallinen hautausmaa Raknehaugen, joka on peräisin vuosilta 533 ja 551 eaa.[lähde? ]
Liikenne

Jessheimin rautatieasema valmistui Norjan päärautatien varrelle vuonna 1854, ja rakennus muodosti perustan myöhemmin kaupunkiin. Uusi E6-valtatie kulkee kaupungin vierestä länsipuolelta, ja etäisyys Osloon tätä tietä pitkin on 41 km, rautatietä pitkin 45 km. Jessheim on myös Riksvei 174:n varrella tärkeä risteyskohta Oslon lentokentän, Gardermoenin, Nannestadin, Hurdalin ja Kongsvingerveienin (Riksvei 2) välillä.
Jessheimin rautatie rakennettiin alun perin 1854.
Jessheimin asema edestä päin.
Nimi

"Jessheim"-nimi on peräisin vanhasta norjan kielen sanasta Jasseimr tai Jesseímr, jossa ensimmäisen osan alkuperä on tuntematon, mutta toinen osa (heimr) tarkoittaa kotia. Nimeä käytettiin alun perin Hovinin seurakunnasta.
Rakennusvaiheessa vuonna 1854 rautatiepysäkkiä kutsuttiin "Trøgstadiksi". Nimi aiheutti sekaannusta Østfoldissa sijaitsevan kaupungin kanssa nimeltä Trøgstad, ja sen takia nimi vaihdettiin vuonna 1897 "Jessumiksi". Tätä nimeä käytettiin rienaavasti: esimerkiksi sotilasalokkaat saattoivat sanoa menneensä Bønin (Pohjois-Jessheimissä kaupunki), joka kuulostaa norjan kielellä "rukoukselta", läpi Jessumiin, joka saattoi kuulostaa "Jeesukselta". Alueen papit valittivat piispalle, joka toi asian esille hallituksen kokouksessa vuonna 1900 ja ehdotti nimeksi "Jessheim". Nimi vaihdettiin "Jesseimiksi". Vuonna 1920 rautatiehallinto vaihtoi nimen nykyiseen muotoonsa.
Kulttuuri

Jessheimin keskustassa sijaitsee Ullensaker Kulturhus, jossa on elokuvateatteri ja kaupunginteatteri. Siellä järjestetään viikoittain elokuvanäytöksiä, teatteri- ja tanssiesityksiä sekä muita kulttuuritapahtumia.
Jessheimdagene-tapahtuma järjestetään vuosittain kaupungin keskustassa yleensä elokuussa. Jessheimdagene on festivaali, jossa pidetään messuja ja konsertteja.
Tjernfestivalen-tapahtuma pidetään joka kesä on Nordbytjernet-ulkoilualueella, yleensä kesäkuussa. Tjernfestivalen järjestää ulkoilmakonsertteja Nordbytjernetissä ja tapahtumia Jessheimin keskustassa. Yksi päivä on omistettu perheaktiviteeteille.
Liikunta ja urheilu

Jessheimissä on jalkapallokenttä, urheilutiloja, sekä Ullensakerin urheilukerho Ullensaker/Kisa Idrettslag.
Nordbytjernet on yksi Ullensakerin kunnan suurimmista vapaa-ajanviettokeskuksista, ja se sijaitsee 1 km:n päässä Jessheimin keskustasta. Paikka on suunniteltu turvalliseksi pyörätuolille ja lapsille. Alueella on kalastusta ympäri vuoden, mahdollisuus luontoretkiin ja urheilupaikkoja.
Luontoharrastajilla on mahdollisuus tutustua alueen monipuoliseen kasvillisuuteen ja nähdä lintulajeja kuten silkkiuikku, liejukana ja nokikana.
Kuuluisia asukkaita

Morten Andersen, valokuvaaja
Johnny Halvorsen, rumpali
Kjetil Andersen, basisti
Diaz, rap-muusikko
Jarle Vespestad, jazzrumpali
Liz Tove Vespestad muusikko
Erling Thune, saksofonisti Telenorin ohjaaja
Ole Kristian Furuseth, alppihiihtäjä.
Anniken Huitfeldt, poliitikko
Egil Nyhus, kuvittaja
Solveig Kloppen, näyttelijä ja televisiojuontaja. Juonsi norjalaisen Idols-ohjelman.
Galder, black metal -muusikko (Dimmu Borgir, Old Man's Child)
Memnock, black metal -muusikko (Susperia)
Mustis, black metal -muusikko (Dimmu Borgir)
Shagrath, black metal -muusikko (Dimmu Borgir, Fimbulwinter, Chrome Division)
Black metal -yhtye Antestor on kotoisin kaupungista, vaikuttaa nykyisin Oslossa.
Aiheesta muualla

Wikimedia Commonsissa on kuvia tai muita tiedostoja aiheesta .
Zoombart kart og luftfoto over Jessheim
Ullensaker Kulturhus
Tjernfestivalen (Arkistoitu – Internet Archive)
Jessheimdagene
Tricont

Tricont-liike oli Suomessa 1960–70-lukujen vaihteessa vaikuttanut kehitysmaatietoisuutta edistänyt liike tai ryhmä. Tämä vapaa tutkimusryhmä tuotti lukuisia kansainvälisiä kysymyksiä käsitteleviä julkaisuja, muun muassa Latinalaisesta Amerikasta.
Tutkija Jouni Pirttijärvi kuvaa liikettä näin: "Tricont syntyi osana 1960-luvun lopun poliittista ja kulttuurillista radikalismia ja poliittisesti se edusti puolueisiin sitoutumatonta uusvasemmistolaista ajattelua. Toimintaa luonnehti "kolmasmaailmalainen" ja anti-imperialistinen lähtökohta. Kehitysongelmien syyksi nimettiin selkeästi kansainvälinen kapitalismi. Liikkeen entisen toiminnanjohtajan Viveca Hedengrenin mukaan viime kädessä Tricont oli se liike, joka lopullisesti toi "kolmannen maailman" ja Latinalaisen Amerikan esille Suomessakin."
Tricont julkaisi 1968–72 Kolmas maailma -nimistä pamflettisarjaa.
Torinon papyrus

Torinon papyrus (myös Torinon kaanon tai Torinon kuningasluettelo) on hieraattisilla hieroglyfeillä kirjoitettu papyrus. Se laadittiin mahdollisesti Ramses II:n hallituskauden aikana. Papyrus on saanut nimensä Torinon egyptiläisestä museosta, jossa sitä säilytetään nykyään. Papyruksen hankki konsuli Bernardino Drovetti Theban nekropoliista noin vuonna 1820. Tuolloin papyrus oli ilmeisesti melko hyvässä kunnossa, mutta sen siirtyessä Torinon museon kokoelmiin se oli hajonnut jo yli 160 osaan. Nykyään se on 170 cm pitkä ja 41 cm leveä.
Piirros Torinon papyruksesta
Torinon papyruksen merkitystä ei aiemmin ymmärretty, kunnes Jean-François Champollion aloitti sen tutkimisen. Vaikka hän sai kappaleet järjesteltyä, oli papyrus huonon kuntonsa takia hyvin puutteellinen. Papyruksesta on saatu kuitenkin luettua huomattavasti tietoa. Pääosa siitä on luetteloa ihmisten ja instituutioiden nimistä sekä näiden verotiedoista. Mielenkiintoisin osa papyruksesta on kuitenkin sen kääntöpuolella. Siellä on listattuna mm. jumalia, esi-isien henkiä sekä myyttisiä ja todellisia kuninkaita hallitusaikoineen. Papyruksen alku ja loppu on kuitenkin tuhoutunut, joten se kattaa vain osan kuninkaista. Papyruksessa on mahdollisesti ollut johdanto, joka on nykyisin kadonnut. Loppuosa on katkennut 17. dynastian ajalta, joten sen tarkkaa laatimisajankohtaa ei voida tietää.
Koska kuningasluettelon alkuperästä ei ole tietoa, ei voida tietää, oliko luettelo sen kirjoittaman kirjurin itse laatima vai pelkkä kopio jo valmiista luettelosta. Luettelon kirjoittaminen veroraportin kääntöpuolelle on myös erikoista, sillä yleensä asiakirjat kirjoitettiin puhtaalle papyrukselle.
Torinon papyrus on merkittävä myös siksi, että se luettelee kaikki hallinneet kuninkaat. Monet faaraot (mm. Seti I ja Ramses II) laativat luetteloita "esi-isistään". Näillä luetteloilla oli kuitenkin enemmänkin poliittinen merkitys, sillä niihin valittiin vain vahvat ja kuuluisat kuninkaat ja vähemmän merkittävät tai muuten "epämieluisat" jätettiin kokonaan pois (mm. Akhenaten ja Tutankhamon). Torinon papyruksessa on mainittu jopa hyksokuninkaat, joita yleisesti vihattiin muinaisessa Egyptissä. Papyrus eroaa muista luetteloista myös siten, että siinä kuninkaat on ryhmitelty ja heidän hallitusaikansa on mainittu. Ryhmittely perustuu kuninkaiden hallituskaupunkeihin, eivätkä ryhmät vastaa Manethon käyttämiä dynastioita. Hallitusajat on ajoittain mainittu jopa kuukausien ja päivien tarkkuudella. 1. ja 2. dynastian kuninkaille on tosin annettu niin pitkiä hallitusaikoja, että ne tuskin pitävät paikkaansa.
Torinon papyrus on huonosta kunnostaan huolimatta yksi tärkeimmistä lähteistä muinaisen Egyptin kronologiaa tutkittaessa.
Tour de Ski 2017–2018

Tour de Ski 2017–2018 kilpailtiin 30. joulukuuta 2017 – 7. tammikuuta 2018. Se oli järjestyksessään 12:s Tour de Ski -kilpailusarja. Osakilpailut käytiin Sveitsin Lenzerheidessa, Saksan Oberstdorfissa sekä Italian Val di Fiemmessä.
Osakilpailut > Naisten osakilpailut

| Paikka | Päivä | Kilpailu | Voittaja | Kilpailun johtaja |
| --- | --- | --- | --- | --- |
|  Lenzerheide | 30. joulukuuta | sprintti (v) |  Laurien van der Graaff |  Laurien van der Graaff |
|  Lenzerheide | 31. joulukuuta | 10 km (p) | Ingvild Flugstad Østberg |  Ingvild Flugstad Østberg |
|  Lenzerheide | 1. tammikuuta | 10 km takaa-ajo (v) |  Ingvild Flugstad Østberg |  Ingvild Flugstad Østberg |
|  Oberstdorf | 3. tammikuuta | sprintti (p) | Peruttiin |  Ingvild Flugstad Østberg |
|  Oberstdorf | 4. tammikuuta | 10 km yhteislähtö (v) |  Ingvild Flugstad Østberg |  Ingvild Flugstad Østberg |
|  Val di Fiemme | 6. tammikuuta | 10 km yhteislähtö (p) |  Heidi Weng |  Ingvild Flugstad Østberg |
|  Val di Fiemme | 7. tammikuuta | 9 km takaa-ajo (v) |  Heidi Weng |  Heidi Weng |
Osakilpailut > Miesten osakilpailut

| Paikka | Päivä | Kilpailu | Voittaja | Kilpailun johtaja |
| --- | --- | --- | --- | --- |
|  Lenzerheide | 30. joulukuuta | sprintti (v) |  Sergei Ustjugov |  Sergei Ustjugov |
|  Lenzerheide | 31. joulukuuta | 15 km (p) |  Dario Cologna |  Sergei Ustjugov |
|  Lenzerheide | 1. tammikuuta | 15 km takaa-ajo (v) |  Dario Cologna |  Dario Cologna |
|  Oberstdorf | 3. tammikuuta | sprintti (p) | Peruttiin |  Dario Cologna |
|  Oberstdorf | 4. tammikuuta | 15 km yhteislähtö (v) |  Emil Iversen |  Dario Cologna |
|  Val di Fiemme | 6. tammikuuta | 15 km yhteislähtö (p) |  Aleksei Poltoranin |  Dario Cologna |
|  Val di Fiemme | 7. tammikuuta | 9 km takaa-ajo (v) |  Dario Cologna |  Dario Cologna |
Tour de Ski 2016

Tour de Ski 2016 kilpailtiin 1. tammikuuta – 10. tammikuuta 2016. Se oli järjestyksessään kymmenes Tour de Ski -kilpailusarja. Osakilpailut käytiin Sveitsin Lenzerheidessa, Saksan Oberstdorfissa sekä Italian Toblachissa ja Val di Fiemmessä.
Osakilpailut > Naisten osakilpailut

| Paikka | Päivä | Kilpailu | Voittaja | Kilpailun johtaja |
| --- | --- | --- | --- | --- |
|  Lenzerheide | 1. tammikuuta | sprintti (v) |  Maiken Caspersen Falla |  Maiken Caspersen Falla |
|  Lenzerheide | 2. tammikuuta | 15 km yhteislähtö (p) |  Therese Johaug |  Therese Johaug |
|  Lenzerheide | 3. tammikuuta | 5 km takaa-ajo (v) |  Ingvild Flugstad Østberg |  Ingvild Flugstad Østberg |
|  Oberstdorf | 5. tammikuuta | sprintti (p) |  Sophie Caldwell |  Ingvild Flugstad Østberg |
|  Oberstdorf | 6. tammikuuta | 10 km yhteislähtö (p) |  Therese Johaug |  Ingvild Flugstad Østberg |
|  Toblach | 8. tammikuuta | 5 km (v) |  Jessica Diggins |  Ingvild Flugstad Østberg |
|  Val di Fiemme | 9. tammikuuta | 10 km yhteislähtö (p) |  Heidi Weng |  Ingvild Flugstad Østberg |
|  Val di Fiemme | 10. tammikuuta | 9 km takaa-ajo (v) |  Therese Johaug | Kilpailun voittaja  Therese Johaug |
Osakilpailut > Miesten osakilpailut

| Paikka | Päivä | Kilpailu | Voittaja | Kilpailun johtaja |
| --- | --- | --- | --- | --- |
|  Lenzerheide | 1. tammikuuta | sprintti (v) |  Federico Pellegrino |  Federico Pellegrino |
|  Lenzerheide | 2. tammikuuta | 30 km yhteislähtö (p) |  Martin Johnsrud Sundby |  Martin Johnsrud Sundby |
|  Lenzerheide | 3. tammikuuta | 10 km takaa-ajo (v) |  Martin Johnsrud Sundby |  Martin Johnsrud Sundby |
|  Oberstdorf | 5. tammikuuta | sprintti (p) |  Emil Iversen |  Martin Johnsrud Sundby |
|  Oberstdorf | 6. tammikuuta | 15 km yhteislähtö (p) |  Aleksei Poltoranin |  Martin Johnsrud Sundby |
|  Toblach | 8. tammikuuta | 10 km (v) |  Finn Hågen Krogh |  Martin Johnsrud Sundby |
|  Val di Fiemme | 9. tammikuuta | 15 km yhteislähtö (p) |  Martin Johnsrud Sundby |  Martin Johnsrud Sundby |
|  Val di Fiemme | 10. tammikuuta | 9 km takaa-ajo (v) |  Martin Johnsrud Sundby | Kilpailun voittaja  Martin Johnsrud Sundby |
Tie 88 (Viro)

Kantatie 88 kulkee Koillis-Virossa Rakverestä Tudun ja Tudulinnan kautta Peipsijärven pohjoisrannalle Alutagusen kunnan Rannapungerjan kylään valtatielle 3.
Tien kulku

Kantatie 88 kulkee seuraavien maakuntien ja kuntien kautta:
Tien kulku > Länsi-Virumaa

Rakveren kaupunki
Rakveren kunta
Vinnin kunta
Tien kulku > Itä-Virumaa

Alutagusen kunta
Tom Nyariki

| Mitalit> Maa:   Kenia.Miesten yleisurheilu.MM-kilpailut  | Mitalit> Maa:   Kenia.Miesten yleisurheilu.MM-kilpailut  | Mitalit> Maa:   Kenia.Miesten yleisurheilu.MM-kilpailut  | Maa:   Kenia> Miesten yleisurheilu. |
| --- | --- | --- | --- |
|  Pronssia | Ateena 1997 | 5 000 m |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Pronssia | Torino 1997 | pitkä matka |  |
Tom Nyariki (s. 27. syyskuuta 1971) on kenialainen kestävyysjuoksija.
Nyariki aloitti kansainvälisen uransa 1997 maastojuoksun MM-kisoissa Torinossa, joissa hän voitti pitkällä matkalla MM-pronssia. Samana vuonna Ateenan MM-kisoissa hän juoksi kolmanneksi 5 000 metrin juoksussa ja IAAF:n GP-finaalissa toiseksi samalla matkalla.
Vuonna 1998 Nyariki oli neljäs maastojuoksun MM-kisoissa Marrakechissä pitkällä matkalla. Hän sijoittui samana vuonna GP-finaalissa kahdeksanneksi 3 000 metrin juoksussa ja oli yleisurheilun maailmancupissa samalla matkalla kolmas. Seuraavana vuonna hän oli maastojuoksun MM-kisoissa Belfastissa pitkällä matkalla kolmaskymmenesyhdeksäs. Nyariki on naimisissa kenialaisen entisen keskimatkojen juoksijan Jackline Marangan kanssa.
Ennätykset

2 000 metrin juoksu: 4.55,79 (1997)
3 000 metrin juoksu: 7.27,75 (1996)
5 000 metrin juoksu: 12.55,94 (1997)
5 kilometrin maantiejuoksu: 13.24 (2001)
5 mailin maantiejuoksu: 22.32 (1999)
10 000 metrin juoksu: 27.48,12 (2002)
10 kilometrin maantiejuoksu: 27.30 (2001)
Puolimaraton: 1.02.04 (2007)
Maraton: 2.15.58 (2006)
Tolva

Tolva on kylä Posion kunnassa, joka sijaitsee noin kolmenkymmenen kilometrin päästä kunnan keskustasta Aholasta koillisen suuntaan.
Riisitunturin matkailukylänä tunnettu Tolvan kylä on kulttuurihistorialtaan mielenkiintoinen. Tolva kuului vielä 1600-luvulla Kemin Lapin metsäsaamelaisten asuinalueeseen, Kitkan Kylään, jossa pääelinkeinona olivat metsästys ja kalastus, ja jossa uskonnolla, shamanismilla, oli tärkeä merkitys. Itse sana Tolva juontaa juurensa sanasta tolvata, joka merkitsee lapin kielellä poron hiljaista juoksua, tolvaamista.
Kyläläiset ovat yrittelijästä väkeä, joka saa elantonsa maa-, karja- ja metsätaloudesta, mutta myös poronhoidosta ja matkailusta. Kylässä sijaitsee Korpihillan kahvisalonki ja puoti.
Tolui-kaani

| Tolui-kaani |
| --- | --- |
 
Mongolivaltakunnan sijaishallitsija
Edeltäjä:  Tšingis-kaani
Seuraaja:  Ögödei-kaani

Syntynyt:  n. 1190
Kuollut:  1232
Puoliso:  mm. Sorghaghtani Beki
Uskonto:  tengrismi
Tolui-kaani (mong. Тулуй хаан; n. 1190-1232) oli Tšingis-kaanin Börte-vaimon kanssa saamista pojista nuorin. Hän sai isänsä kuoleman jälkeen hallittavakseen Mongolian alueen ja toimi koko Mongolivaltakunnan sijaishallitsijana kunnes veli Ögödei valittiin suurkaaniksi.
Tolui oli naimisissa Sorghaghtani Bekin kanssa, ja hän oli Möngken, Kublai-kaanin, Hülegün ja Ariq Böken isä.
Vihollisuudet Toluin suvun sekä Ögödein ja Jotšin poikien välillä aiheuttivat ristiriitoja Ögödein ja tämän pojan Güyükin kuolemien jälkeisten sijaishallitsijakausien aikana. Tolui olisi voinut periä valtakunnan yliherruuden, sillä mongoliperinteiden mukaan nuorin poika saattoi periä isänsä, ja lisäksi hän oli taitava suuren armeijan komentaja. Tšingis-kaani oli kuitenkin katsonut Ögödein olevan poliittisesti kyvykkäämpi.
Toluille myönnettiin suurkaanin titteli vasta kuolemansa jälkeen, kun hänen poikansa Möngke nousi valtaan.
Toluin jälkeläisiä elää vielä nykyäänkin Kiinassa, Kaakkois-Aasiassa ja Australiassa.
Tour de Ski 2016–2017

Tour de Ski 2016–2017 kilpailtiin 31. joulukuuta 2016 – 8. tammikuuta 2017. Se oli järjestyksessään 11:s Tour de Ski -kilpailusarja. Osakilpailut käytiin Sveitsin Val Müstairissa, Saksan Oberstdorfissa sekä Italian Toblachissa ja Val di Fiemmessä.
Osakilpailut > Naisten osakilpailut

| Paikka | Päivä | Kilpailu | Voittaja | Kilpailun johtaja |
| --- | --- | --- | --- | --- |
|  Val Müstair | 31. joulukuuta | sprintti (v) |  Stina Nilsson |  Stina Nilsson |
|  Val Müstair | 1. tammikuuta | 5 km yhteislähtö (p) |  Ingvild Flugstad Østberg |  Ingvild Flugstad Østberg |
|  Oberstdorf | 3. tammikuuta | 10 km yhdistelmähiihto |  Stina Nilsson |  Stina Nilsson |
|  Oberstdorf | 4. tammikuuta | 10 km takaa-ajo (v) |  Stina Nilsson |  Stina Nilsson |
|  Toblach | 6. tammikuuta | 5 km (v) |  Jessica Diggins |  Heidi Weng |
|  Val di Fiemme | 7. tammikuuta | 10 km yhteislähtö (p) |  Stina Nilsson |  Stina Nilsson |
|  Val di Fiemme | 8. tammikuuta | 9 km takaa-ajo (v) |  Heidi Weng | Kilpailun voittaja   Heidi Weng |
Osakilpailut > Miesten osakilpailut

| Paikka | Päivä | Kilpailu | Voittaja | Kilpailun johtaja |
| --- | --- | --- | --- | --- |
|  Val Müstair | 31. joulukuuta | sprintti (v) |  Sergei Ustjugov |  Sergei Ustjugov |
|  Val Müstair | 1. tammikuuta | 10 km yhteislähtö (p) |  Sergei Ustjugov |  Sergei Ustjugov |
|  Oberstdorf | 3. tammikuuta | 20 km yhdistelmähiihto |  Sergei Ustjugov |  Sergei Ustjugov |
|  Oberstdorf | 4. tammikuuta | 15 km takaa-ajo (v) |  Sergei Ustjugov |  Sergei Ustjugov |
|  Toblach | 6. tammikuuta | 10 km (v) |  Sergei Ustjugov |  Sergei Ustjugov |
|  Val di Fiemme | 7. tammikuuta | 15 km yhteislähtö (p) |  Martin Johnsrud Sundby |  Sergei Ustjugov |
|  Val di Fiemme | 8. tammikuuta | 9 km takaa-ajo (v) |  Maurice Manificat | Kilpailun voittaja  Sergei Ustjugov |